b'\n_START_ARTICLE_\nT\xc3\xa4htikokoontuminen\n_START_PARAGRAPH_\nT\xc3\xa4htikokoontuminen on sit\xc3\xa4, ett\xc3\xa4 t\xc3\xa4htitieteen harrastajat kokoontuvat mahdollisesti valtakunnallisesti. Suomessa t\xc3\xa4htitieteellisi\xc3\xa4 esitelm\xc3\xa4tilaisuuksia on pidetty siit\xc3\xa4 l\xc3\xa4htien, kun Ursa vuonna 1921 perustettiin. Esitelmien j\xc3\xa4rjest\xc3\xa4mist\xc3\xa4 harrastavat kaikki t\xc3\xa4htiyhdistykset._NEWLINE_Vuodesta 1971 on pidetty vuosittain t\xc3\xa4htip\xc3\xa4iv\xc3\xa4t. Ensimm\xc3\xa4iset pidettiin Turussa, sitten Helsingiss\xc3\xa4 ja Tampereella. T\xc3\xa4htip\xc3\xa4ivist\xc3\xa4 on muodostunut merkitt\xc3\xa4v\xc3\xa4 yleis\xc3\xb6tapahtuma paikkakunnalla, jonne my\xc3\xb6s t\xc3\xa4htiharrastajat kokoontuvat ymp\xc3\xa4ri maata. T\xc3\xa4htip\xc3\xa4ivill\xc3\xa4 j\xc3\xa4rjestet\xc3\xa4\xc3\xa4n esitelmi\xc3\xa4, n\xc3\xa4yttely ja retki\xc3\xa4 ymp\xc3\xa4rist\xc3\xb6n kohteisiin. T\xc3\xa4htip\xc3\xa4ivien illanvietossa jaetaan Stella Arcti -palkinto._NEWLINE_Vuodesta 1987 on pidetty Ursan jaostojen Cygnus-kes\xc3\xa4p\xc3\xa4iv\xc3\xa4t. Niille kokoontuu toistasataa aktiiviharrastajaa ymp\xc3\xa4ri maata._NEWLINE_Vuodesta 1984 on pidetty Laitep\xc3\xa4ivi\xc3\xa4, aluksi mikrop\xc3\xa4iv\xc3\xa4n ja tietokonep\xc3\xa4iv\xc3\xa4n nimell\xc3\xa4._NEWLINE_Useat Ursan jaostot j\xc3\xa4rjest\xc3\xa4v\xc3\xa4t omia valtakunnallisia tapaamisia, tunnetuimpia ovat Syv\xc3\xa4 taivas -jaoston DS-p\xc3\xa4iv\xc3\xa4t. Vuodesta 2006 l\xc3\xa4htien T\xc3\xa4htikallion havainto- ja koulutuskeskuksessa on pidetty enenev\xc3\xa4ss\xc3\xa4 m\xc3\xa4\xc3\xa4rin varsinkin jaostojen valtakunnallisia kokoontumisia.'